recursal/SuperWikiNEXT-32B huggingface dataset:
வறண்ட நிலம்
வறட்சி அல்லது வரட்சி என்பது ஒரு வற்றிய அல்லது காய்ந்த  காலகட்டத்தைக் குறிக்கும். இவற்றுள் வறட்சி என்று எழுதுவதே  மேலானது. நீண்ட காலத்திற்கு மழைவீழ்ச்சி (பொழிவு) கிடைக்கமையால் ஏற்படுகின்ற சூழல் நிலைமையை வறட்சி என்று எளிமையாக வரைவிலக்கணப்படுத்தலாம். ஆயினும் வறட்சி பற்றிய திட்டமான வரையறை காலத்துக்குக் காலம், நாட்டுக்கு நாடு, பிரதேசத்திற்குப் பிரதேசம்# வேறுபடுகிறது. எடுத்துக்காட்டாக *லிபியா* நாட்டில் வருடாந்த சராசரி மழைவீழ்ச்சி 80 மில்லி மீட்டர் வரை குறைவுபடுமாயின் அங்கு வறட்சி நிலையுள்ளதாகக் கொள்ளப்படும். ஐக்கிய அமெரிக்காவில் இரண்டு தினங்களுக்குள் 2.5 மில்லி மீட்டருக்குக் குறையுமாயின் அது அங்கு வறட்சி நிலையைக் குறிக்கும். இலங்கையில் அந்தந்த காலநிலை வயலத்துக்குரிய சராசரி மழைவீழ்ச்சியின் 75 சதவீதத்திற்கும் குறைவாக மழை கிடைக்கும் போது அப்பிரதேசத்தில் வறட்சி நிலவுவதாகக் கூறப்படும். பல காலமாக மழையில்லாத‌ வறண்ட மற்றும் தண்ணீர் பற்றாக்குறையுள்ள நிலப்பகுதி வறட்சியால் பாதிக்கப்பட்டது எனப்படும். இங்கு வேளாண்மை மிகவும் குறைந்த அளவிலேயே நடைபெறும். வறட்சி காணப்படும் இடங்களிள் வறுமையும் பெரிய அளவில் காணப்படும்.

வறட்சி நிலைகள்
--------------

வறட்சி அதன் பாதிப்பு மற்றும் கால அளவின் அடிப்படையில் நான்கு நிலைகளைக் கொண்டதாக வகுக்கப்படும்.

1. **வானிலைசார் வறட்சி:** வளமையான மழைவீழ்ச்சிக் காலத்திலும் குறைவான மழைவீழ்ச்சியின் ஆரம்பநிலை இது. இந்நிலையில் மழை குறைந்த சூழலை உணரக்கூடியதாயிருக்கும்.
2. **விவசாய வறட்சி:** மண்ணிலுள்ள நீரின் அளவு குறைந்து பயிர் செய்யமுடியாத நிலை தோன்றுவது இதுவாகும்.
3. **நீரியல்சார் வறட்சி:** வறட்சியான காலநிலை தொடர்ந்திருப்பதனால் நீர்நிலைகளான ஆறுகள், குளங்கள், ஓடைகள், வாவிகள் முதலானவை வரண்டு போகும் நிலை இது.
4. **சமூகப் பொருளாதார வறட்சி:** தொடர்ந்த வறட்சி காரணமாக உற்பத்தி பாதிக்கப்பட்டு வறுமை முதலான நிலை தோன்றுதல்.

வெளி இணைப்புகள்
---------------

* Water scarcity from FAO Water (Food and Agriculture Organization of the United Nations)
* Water Life and Civilisation பரணிடப்பட்டது 2008-11-20 at the வந்தவழி இயந்திரம் project that assess how the changes in hydrological climate have impacted human activities.
* US Economic Costs of Drought பரணிடப்பட்டது 2011-07-25 at the வந்தவழி இயந்திரம் NOAA Economics
* தமிழ் இணையக் கல்விக்கழகம் ; - வரட்சி, வறட்சி

{{குறுங்க
ட்டுரை}}
**பாலை** சங்ககாலத் தமிழர் வாழ்வை பற்றி கூறும் ஒரு திரைப்படம் ஆகும். இது செந்தமிழன் இயக்கி 2010ல் வெளிவந்தது. இதில் நடித்த சம்மு என்னும் நாயகியை தவிர்த்து மற்ற அனைவரும் இந்த திரைப்படத்திலேயே அறிமுகமாகினர்.

கதைச்சுருக்கம்
--------------

கிமு. 3ஆம் நூற்றாண்டில் படம் தொடங்குகிறது. முதலில் ஆயர் என்னும் சங்ககால தமிழ் மக்களில் ஒரு குழுவினர் ஆய்க்குடி என்னும் வளமான ஊரில் வாழ்கின்றனர். வேற்று மொழி பேசும் வந்தேறி கூட்டமொன்று அவ்வூரில் உள்ள ஆயர்களில் பலரைக்கொன்று மீண்டவர்களை ஊரை விட்டு வெளியேற்றுகின்றனர். தப்பித்த ஆயர்கள் தங்களுக்கென முல்லைக்கொடி என்ற ஊரை உருவாக்கி வாழ்கின்றனர். அந்த ஊரில் பாலை என்னும் நில வறட்சிக்காலம் வரப்போவதாக அந்த ஊரைச்சேர்ந்த முதியவரும் கணியருமான பாலை முதுவன் கூறுகிறார். அந்த நில வறட்சிக்காலம் வந்தால் வேட்டையாடுதல், ஆநிரை மேய்த்தல், உழவு செய்தல், மீன் பிடித்தல் என நால்வகை திணைத்தொழில்களையும் செய்யாமல் பாலை நில மக்கள் செய்யும் களவு வேலை செய்தே பிழைக்க வேண்டும் என்று அவ்வூர் மக்களையும் தலைவனையும் எச்சரிக்கிறார் முதுவன். வறட்சி வருமோ என்று பயந்து முல்லைக்கொடி மக்கள் சிலர் ஆயக்குடியில் உள்ள வந்தேறி மக்களின் வணிகச்சாத்தனை கொல்கின்றனர். இது முல்லைக்கொடி தலைவனுக்கு தெரிய வர ஆயக்குடி வந்தேறிகளின் வணிகச்சாத்தனை கொன்றவர்களை கண்டித்ததுடன் வணிகச்சாத்தனின் பிணத்தை ஆயக்குடி வந்தேறிகளின் தலைவனிடம் அனுப்பி மன்னிப்பு கோருகிறார் முல்லைக்கொடித் தலைவன் விருத்திரன். மன்னித்து விட்டதாகக் கூறி நாடகமாடி இணக்கம் பேச வேறொரு இடத்துக்கு வருமாறு அழைத்து வணிகச்சாத்தனின் மீது வேலெறிந்து கொன்றவனை வணிகச்சாத்தனின் இணையாள் மூலமாகவே கொல்கிறான் வந்தேறிகளின் தலைவன் அரிமாவன். அதோடு நில்லாது முல்லைக்கொடியில் முக்கியமானவனான வளன் என்பவனை கடத்திக் கொடுமையும் செய்கிறான். தப்பித்த மற்றவர்கள் முல்லைக்கொடிக்கு செல்கின்றனர். தற்போது முல்லைக்கொடி தமிழர்களிடம் ஆயுதங்களும் கிடையாது. படை பலமும் கிடையாது. ஆனால் ஆயக்குடியை களவாடிய வேற்று மொழி பேசும் வந்தேறி கூட்டத்திடம் ஆயுதங்கள் பலவும் படைபலமும் உண்டு. அதனால் முல்லைக்கொடி தலைவன் ஆயக்குடி நோக்கி போர் சரியான முறையில் போர் தொடுக்க வேண்டும் என்று முல்லைக்கொடி மக்களிடம் கூறுகிறார். அதற்கு பாலை முதுவன் இணங்க மறுத்து சரியான முறைப்போர் சரியானவர்களிடம் தான் தொடுக்க வேண்டும். இணக்கம் பேசுவதாக கூறி முதுகில் குத்திய வந்தேறி கூட்டத்திடம் சூதுடன் தான் போர் தொடுக்க வேண்டும் என்று தலைவனையும் மக்களையும் எச்சரித்து அதற்கான திட்டத்தையும் பயிற்சியையும் அளிக்கிறார்.

அத்திட்டத்தின் படி முல்லைக்கொடி மக்கள் தங்கள் மக்களில் யாரையும் இழக்காமல் வளனையும் மீட்கின்றனர். ஆயக்குடி வந்தேறிகளின் ஆநிரைகளை கவர்கின்றனர். இறுதியான போரில் ஆயக்குடி வந்தேறிகள் அனைவரும் அழிய முல்லைக்கொடி தமிழர்களின் தலைவனும் வந்தேறிகளின் தலைவனும் மட்டும் என்ன ஆனார்கள் என்று தெரியாமல் தப்பித்த சில முல்லைக்கொடி மக்கள் ஆயக்குடியில் மீண்டும் வாழ்கின்ற்னர்.

ஆதாரம்
------

*
**திரிபுரனேனி கோபிசந்த்** (*Tripuraneni Gopichand* ) (8 செப்டம்பர் 1910 - 2 நவம்பர் 1962) ஒரு தெலுங்கு சிறுகதை எழுத்தாளரும், புதின ஆசிரியரும், கட்டுரையாளரும், நாடக ஆசிரியரும், திரைப்பட இயக்குனரும், ஒரு தீவிர மனிதநேயவாதியும் ஆவார். இந்திய விடுதலைப் போராட்ட வீரர் எம்.என்.ராயின் தீவிர மனிதநேயத்தால் ஈர்க்கப்பட்ட கோபிசந்த், தீவிர ஜனநாயகக் கட்சியின் (இந்தியா) ஆந்திராவின் முதல் மாநில செயலாளரானார். இவரது இரண்டாவது புதினமான *அசமர்துனி ஜீவயாத்ரா* தெலுங்கு இலக்கியத்தின் முதல் உளவியல் புதினமாகும். 1963 ஆம் ஆண்டில் *பண்டித பரமேஸ்வர சாஸ்திரி வேலுநாமா* என்ற நூலுக்கு சாகித்திய அகாதமி விருது இவரது மரணத்திற்குப் பின் வழங்கப்பட்டது. இது, இந்த விருதை வென்ற முதல் தெலுங்கு புதினமாகும். கோபிசந்தின் எழுத்து மனித விழுமியங்களையும் கருத்துக்களையும் வலியுறுத்துகிறது. பொருள்முதல்வாதம், பகுத்தறிவுவாதம், இருத்தலியல், யதார்த்தவாதம் மற்றும் மனிதநேயம் ஆகிய கருத்துகளும் உரையில் பயன்படுத்தப்பட்டன.

சுயசரிதை
--------

கோபிசந்த் செப்டம்பர் 8, 1910 அன்று கிருஷ்ணா மாவட்டத்தில் அங்கலூரு கிராமத்தில் பிறந்தார். இவரது தந்தை திரிபுரனேனி இராமசாமி ஒரு புகழ்பெற்ற சமூக சீர்திருத்தவாதியும் நாடக எழுத்தாளருமாவார். இவர் தனது சிறுவயதில் தனது தந்தையின் நாத்திகக் கொள்கையால் பெரிதும் ஈர்க்கப்பட்டார். சிறு வயதிலேயே கோபிசந்த் தனது தாயை இழந்தார். சென்னையில் சட்டம் பயின்றார். அவர் நீண்ட காலமாக தனது தந்தையின் செல்வாக்கின் கீழ் இருந்தார். இவர் முதலில் எழுதிய பெரும்பாலான புதினக்களில் மார்க்சிய உணர்வுகள் முழுமையாகத் இடம் பெற்றிருந்தது.

திரைப்படங்கள்
-------------

இவர், திரைத்துறையிலும் நுழைந்து சில படங்களுக்கு எழுத்தாளராக பணியாற்றினார். இயக்குனராகவும், ஒரு தயாரிப்பாளராகவும் ஒரு சில படங்களைத் தயாரித்தார். சில படங்களுக்கு பாடல் எழுதியும், சில படங்களை இயக்கியுள்ளார்.

கௌரவம்
------

இந்திய அரசு, இவரது நினைவாக ஒரு அஞ்சல் முத்திரையை இவரது 100 வது பிறந்தநாளில் வெளியிடப்பட்டது.

மேற்கோள்கள்
-----------

1. ↑  "Scientific humanism". 3 November 2010.
2. ↑  "DVNarasaRaju &TGopichand-Writers". Lamakaan. 2 November 2013. Archived from the original on 24 February 2014.
3. ↑  "Sahitya Akademi.Awards.Telugu". Sahitya-akademi.gov.in. பார்க்கப்பட்ட நாள் 26 February 2014.
4. ↑  "Asamardhuni Jeeva Yatra By Tripuraneni Gopichand". Scribd.com. Archived from the original on 2 மார்ச் 2014. பார்க்கப்பட்ட நாள் 26 February 2014. `{{cite web}}`: Check date values in: `|archive-date=` (help)
5. ↑  "tripuraneni gopichand stamp | Phila-Mirror". 8 September 2011. Archived from the original on 25 பிப்ரவரி 2014. பார்க்கப்பட்ட நாள் 26 February 2014. `{{cite web}}`: Check date values in: `|archive-date=` (help)
6. ↑  Special Correspondent (11 September 2011). "'Literature is social documentation'". The Hindu. பார்க்கப்பட்ட நாள் 26 February 2014.

வெளி இணைப்புகள்
---------------

* ஐ.எம்.டி.பி இணையத்தளத்தில் Tripuraneni Gopichand

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* Israel
* அமெரிக்க ஐக்கிய நாடுகள்

 |
| மற்றவை | 
* Europeana
* IdRef

 |
**சானோ தேவி** (*Shanno Devi*) (பிறப்பு:1 ஜூன் 1901) ஓர் இந்திய அரசியல்வாதி ஆவார். இவர்இந்தியாவின் முதல் பெண் சட்டமன்ற சபாநாயகர் ஆவார். இவர் பஞ்சாப் மாநிலத்தின் இந்திய தேசிய காங்கிரஸ் உறுப்பினராக இருந்தார். 
இவர் டிசம்பர் 6, 1966 முதல் மார்ச் 17, 1967 வரை அரியானா சட்டமன்றத்தின் சபாநாயகராக இருந்தார். பஞ்சாப் சட்டமன்றத்தின் துணை சபாநாயகராக மார்ச் 19, 1962 முதல் அக்டோபர் 31, 1966 வரை இருந்தார்.

அரசியல் வாழ்க்கை
----------------

தேவி இந்திய தேசிய காங்கிரஸ் கட்சியைச் சேர்ந்தவர். இவர் பஞ்சாப்பின் அமிர்தசரஸ் நகர மேற்கு தொகுதியிலும் (1951 முதல் 1957 வரை) ஜகாத்ரி தொகுதியிலும் (1962 முதல் 1966 வரை) காங்கிரஸ் கட்சியின் சட்டமன்ற உறுப்பினராக இருந்தார். தேவி முதன்முதலில் இந்தியப் பிரிவினைக்குப் பிறகு பஞ்சாப் சட்டமன்றத்தில் 1940இல் முல்தான் கங்கா ராமின் மகனை சுமார் 6000 வாக்குகள் வித்தியாசத்தில் தோற்கடித்தார். 1946ஆம் ஆண்டில் தனது நெருங்கிய போட்டி வேட்பாளரை 19000 வாக்குகள் வித்தியாசத்தில் தோற்கடித்து அதே இடத்திற்கு மீண்டும் தேர்ந்தெடுக்கப்பட்டார். 1951ஆம் ஆண்டு தேர்தலில், இந்திய தேசிய காங்கிரஸ் சார்பாக போட்டியிட்டார். மேலும் இவர் பாரதிய ஜனசங்கின் பிரகாஷ் சந்தை சுமார் 8000 வாக்குகள் வித்தியாசத்தில் தோற்கடித்தார். 1962ஆம் ஆண்டு சட்டமன்றத் தேர்தலில் இந்திய தேசிய காங்கிரஸ் கட்சியின் பஞ்சாப் சட்டமன்ற உறுப்பினராக மீண்டும் தேர்ந்தெடுக்கப்பட்டார். இத்தேர்தலில் ஜே. எஸ்ஸின் இந்தர் சைனை சுமார் 5000 வாக்குகள் வித்தியாசத்தில் தோற்கடித்தார். டிசம்பர் 6, 1966 அன்று, இவர் அரியானா சட்டமன்றத்தின் முதல் சபாநாயகராக பணியாற்றினார். இவர் துணை சபாநாயகராகவும் பணியாற்றியுள்ளார்.

தனிப்பட்ட வாழ்க்கை
------------------

தேவி பிரிக்கப்படாத இந்தியாவில் முல்தான் என்னும் நகரில் பிறந்தார். இவரது தந்தை லால் சைட் ராம் கண்ணா அரசு ஊழியர் ஆவார். தேவி ஜலந்தரில் உள்ள கன்யா மஹா வித்யாலயாவில் பட்டம் பெற்றார். இவர் மாணவப் பருவத்திலேயே காங்கிரஸ் கட்சியின் மாவட்டத் தலைவராக அரசியலில் ஈடுபடத் தொடங்கினார். இந்தியப் பிரிவினைக்குப் பிறகு இவர் பஞ்சாப் சட்டமன்றத்திலும், பின்னர் அரியானா சட்டமன்றத்திலும் இரண்டு முறை தேர்ந்தெடுக்கப்பட்டுள்ளார்.

மேற்கோள்கள்
-----------

1. ↑  Chander, Prakash (2003). *first woman deputy speakers in India*. பன்னாட்டுத் தரப்புத்தக எண்:9788176484558.. பார்த்த நாள்: 5 July 2017.
2. ↑  "Haryana Legislative Assembly speaker". legislativebodiesinindia.nic.in. Archived from the original on 13 May 2017. பார்க்கப்பட்ட நாள் 5 July 2017.
3. ↑  "only woman to occupy a prominent position was Shanno Devi, the first Speaker of the Haryana Vidhan Sabha". tribuneindia.com. Archived from the original on 28 ஆகஸ்ட் 2014. பார்க்கப்பட்ட நாள் 5 July 2017. `{{cite web}}`: Check date values in: `|archive-date=` (help)
4. ↑  "1940 & 1946 election of Multan". 1950. பார்க்கப்பட்ட நாள் 5 July 2017.
5. ↑  "Election Results in Amritsar City West, Punjab". elections.traceall.in. பார்க்கப்பட்ட நாள் 5 July 2017.
6. ↑  "Election Results in Jagadhri, Punjab". elections.traceall.in. பார்க்கப்பட்ட நாள் 5 July 2017.
7. ↑  "Haryana Review, September 2009, Vol 23 Issue 8" (PDF). Haryana Review. p. 12. Archived from the original (PDF) on 17 மே 2018. பார்க்கப்பட்ட நாள் 14 February 2019.
8. ↑  "List of Successful Candidates in Punjab Assembly Election in 1962". elections.in. பார்க்கப்பட்ட நாள் 9 July 2017.

வெளி இணைப்புகள்
---------------

* Punjab Legislative Assembly
**விக்ரம் லால்** (Vikram Lal) இந்தியாவைச் சேர்ந்த ஒரு தொழிலதிபர் ஆவார். 1942 ஆம் ஆண்டில் இவர் பிறந்தார். இந்தியாவின் புதுதில்லியை தளமாகக் கொண்ட இந்திய வணிக வாகன உற்பத்தியாளரான ஐச்சர் மோட்டார் நிறுவனத்தின் நிறுவனரும் முன்னாள் தலைமை நிர்வாக அதிகாரியாகவுமாக அறியப்படுகிறார். டூன் பள்ளி இயக்குநர்கள் குழுவில் ஓர் உறுப்பினராகவும் இருந்து வருகிறார்.

செருமனி நாட்டிலுள்ள டெக்னிசு பல்கலைக்கழக டார்ம்சுடாட்டு நிறுவனத்தில் இவர் இயந்திர பொறியியல் பயின்றார். 

1966 ஆம் ஆண்டில் தனது தந்தையால் நிறுவப்பட்ட குடும்ப நிறுவனமான இந்திய ஐச்சர் மோட்டார் நிறுவனத்தில் சேர்ந்தார். 1959 ஆம் ஆண்டில் ஐச்சர் இழுவைவண்டி ஆணையம் என்ற நிறுவனத்தின் பெயரில் இந்தியாவின் முதல் இழுவைவண்டி உற்பத்தியாளராக ஐச்சர் உற்பத்தியைத் தொடங்கியது. செருமன் இழுவைவண்டி உற்பத்தியாளர் ஐச்சருடன் கூட்டு முயற்சியில் இருந்தது, இறுதியில் 1986 ஆம் ஆண்டில் இலகுரக வணிக வாகனங்களிலும் பின்னர் கனரக வாகனங்களிலும் இந்நிறுவனம் கிளைத்தது.

இவரது மகன் சித்தார்த்தா லால் இப்போது ஐச்சர் மோட்டார் நிறுவனத்தின் தலைமை நிர்வாக அதிகாரியாக உள்ளார். அவரது மகள் சிம்ரன் குட் எர்த் நிறுவனத்தை கவனித்து வருகிறார். 

லால் தனது ஓய்வு கால ஆண்டுகளை தனது சொந்த குட்எர்த் கல்வி அறக்கட்டளையில் தன்னார்வத் தொண்டு செய்து வருகிகிறார்.

மேற்கோள்கள்
-----------

1. ↑  "Eicher Motors' CEO on the Volvo deal". *Rediff.com*. பார்க்கப்பட்ட நாள் 28 March 2012.
2. ↑  "Vikram Lal". The DOON School. 7 October 2007. பார்க்கப்பட்ட நாள் 28 March 2012.
3. 1 2 3  Karmali, Naazneen. "Indian Motorcycle Magnate Vikram Lal Becomes Billionaire On Rising Shares". *Forbes* (in ஆங்கிலம்). பார்க்கப்பட்ட நாள் 4 August 2019.
4. 1 2  "Simran Lal: Your employees are the best brand ambassadors". 15 September 2017. பார்க்கப்பட்ட நாள் 5 August 2019.
5. ↑  "Trustees & Patrons". *IndiaSpend* (in அமெரிக்க ஆங்கிலம்). 19 September 2018. பார்க்கப்பட்ட நாள் 6 August 2019.
6. ↑  "Common Cause". பார்க்கப்பட்ட நாள் 2 April 2020.
7. ↑  "Vikram Lal". *Forbes*. பார்க்கப்பட்ட நாள் 5 August 2019.
**சான் பிரான்சிஸ்கோ விரிகுடா** (*San Francisco Bay*) அமெரிக்காவின் கலிபோர்னியா மாநிலத்தில் அமைந்துள்ள, அந்த மாநிலத்தின் நாற்பது விழுக்காடு நீரும் சேருகின்ற ஆழமற்ற கயவாய் ஆகும். சாக்ரமென்ட்டோ மற்றும் சான் யோக்குவைன் ஆறுகளிலிருந்தும் சியாரா நெவாடா மலைகளிலிருந்தும் நீர் இந்த விரிகுடா வழியாக அமைதிப் பெருங்கடலை அடைகிறது. குறிப்பாகச் சொல்லப்போனால், இரண்டு ஆற்றுநீரும் சுவிசுன் விரிகுடாவில் விழுந்து பின்னர் கார்குயினெசு நீரிணை வழியாக *நாப்பா ஆற்றில்* சான் பாப்லோ விரிகுடா நுழைவில் கலக்கின்றன; சான் பாப்லோ விரிகுடாவின் தென்முனை சான் பிரான்சிஸ்கோ விரிகுடாவுடன் இணைக்கிறது. இருப்பினும் ஒன்றுடன் ஒன்று இணைக்கப்பட்டுள்ள இந்த அனைத்து விரிகுடாக்களுமே பொதுவாக *சான் பிரான்சிஸ்கோ விரிகுடா* என்று அழைக்கப்படுகின்றன.

இது கலிபோர்னியாவின் சான் பிரான்சிஸ்கோ விரிகுடாப் பகுதி (பெரும்பாலும் *விரிகுடாப் பகுதி* அல்லது *பே ஏரியா*) என அறியப்படுகின்ற தொடர்ச்சியான நிலப்பகுதியால் சூழப்பட்டுள்ளது. இப்பகுதியில் சான் பிரான்சிஸ்கோ, ஓக்லாந்து, சான் ஒசே போன்ற பெரிய நகரங்கள் அமைந்துள்ளன. அமைதிப் பெருங்கடலிலிருந்து சான் பிரான்சிஸ்கோ விரிகுடாவிற்கான நீரிணை நுழைவாயில் *கோல்டன் கேட்* (தங்கக் கதவு) என அழைக்கப்படுகின்றது. இந்த நீரிணையின் குறுக்கேதான் புகழ்பெற்ற கோல்டன் கேற் பாலம் கட்டமைக்கப்பட்டுள்ளது. இந்த விரிகுடா பெப்ரவரி 2, 2013இல் *பன்னாட்டுச் சிறப்புமிக்க இராம்சர் நீர்ப்பகுதி* என அறிவிக்கபட்டுள்ளது.

மேற்சான்றுகள்
-------------

1. ↑  "The Ramsar List of Wetlands of International Importance". Ramsar Convention on Wetlands. பார்க்கப்பட்ட நாள் 1 ஏப்ரல் 2014. `{{cite web}}`: Check date values in: `|accessdate=` (help)
ஈனாத்து பாலம்
**ஈனாத்து பாலம்** (*Enathu Bridge*) இந்தியாவின் கேரள மாநிலத்தில் உள்ளது. பிரதான மத்திய சாலையில் உள்ள முக்கிய பாலங்களில் இதுவும் ஒன்றாகும். கேரளாவின் ஈனாத்து கிராமத்தில் இந்த பாலம் அமைந்துள்ளது. கொல்லம் மாவட்டத்தை பத்தனம்திட்டா மாவட்டத்துடன் இப்பாலம் இணைக்கிறது. கல்லாடா ஆற்றின் மீது 2017 ஆம் ஆண்டில் ஈனாத்து பாலம் கட்டப்பட்டது.

வரலாறு
------

ஈனாத்து கிராமத்தில் முதல் பாலம் 1900 ஆம் ஆண்டுகளின் முற்பகுதியில் ஆங்கிலேயர்களால் கட்டப்பட்டது.. 1990 ஆம் ஆண்டுகளில் இந்தப் பாலம் பழமையானதாகக் கண்டறியப்பட்டது மற்றும் 1998 ஆம் ஆண்டில் பி.ஜே. ஜோசப் பொதுப்பணித் துறை அமைச்சராக இருந்தபோது மூன்றாம் நாயனார் காலத்தில் புதிய கற்காரை பாலம் கட்டப்பட்டது.

2017 ஆம் ஆண்டு சனவரி மாதத்தில் இந்தப் பாலத்தில் விரிசல்கள் கண்டறியப்பட்டு, பராமரிப்புக்காக மூடப்பட்டது. 2017 ஆம் ஆண்டு ஆகத்து மாதம் 31 ஆம் தேதியில் பாலம் பொது போக்குவரத்திற்காக மீண்டும் திறக்கப்பட்டது. பாலத்தின் மறு கட்டுமானத்தின் போது, அடூர் மற்றும் கொட்டாரக்கரை இடையே போக்குவரத்தை எளிதாக்க ஈனாத்துவில் தற்காலிக பெய்லி பாலத்தை இந்திய இராணுவம் அமைத்தது.

மேலும் காண்க
------------

* கோசுரி பாலங்கள்

மேற்கோள்கள்
-----------

1. ↑  "Enathu bridge reopened". *தி இந்து*.. பார்த்த நாள்: 1 September 2017.
2. ↑  "Enathu bridge: Minister to meet experts". *Times of India*.. பார்த்த நாள்: 10 August 2017.
3. ↑  "Cracks detected on Enathu bridge, traffic regulated". *தி இந்து*.. பார்த்த நாள்: 10 August 2017.
4. ↑  "Enathu bridge closed for traffic". *தி இந்து*.. பார்த்த நாள்: 10 August 2017.
5. ↑  "Repair work on Enathu Bridge begins". *தி இந்து*.. பார்த்த நாள்: 10 August 2017.
6. ↑  "Bridge repair progressing at Enathu". *தி இந்து*.. பார்த்த நாள்: 10 August 2017.
7. ↑  "All set for the opening of Enathu Bridge". *தி இந்து*.. பார்த்த நாள்: 31 August 2017.
8. ↑  "Enathu Bridge to get ready for traffic; Inauguration on Aug 31". *Mathrubhumi*.. பார்த்த நாள்: 31 August 2017.
9. ↑  "Enath bridge reopened after maintenance work". *தி டெக்கன் குரோனிக்கள்*.. பார்த்த நாள்: 1 September 2017.
10. ↑  "Kerala's first military-made Bailey bridge set to open in Enathu". *OnManorama*. பார்க்கப்பட்ட நாள் 2023-09-20.
**சான்-டெனீ** (*Saint-Denis*, பிரெஞ்சு உச்சரிப்பு: ​[sɛ̃.də.ni]) பிரான்சினால் வெளிநாட்டு நிருவாகப் பகுதியாக நிருவகிக்கப்படும் ரீயூனியனின் நிருவாகம் சார்ந்த தலைநகர் ஆகும். இது, இந்தியப் பெருங்கடலிலுள்ள ரீயூனியன் தீவின் வடக்குப் பகுதியில் சான்-டெனீ ஆற்றின் முகத்துவாரத்தில் அமைந்துள்ளது.

1663ஆம் ஆண்டு நிறுவப்பட்ட இந்நகரம் மிகவும் மெதுவாகவே வளர்ந்தது. இரண்டாம் உலகப் போருக்குப்பின் ஏற்பட்ட கிராமப்புற திரள் வெளியேற்றத்தினால் அதிகளவு மக்கள் இங்கு குடியேறினர். முன்னர் ரீயூனியனின் முக்கியத் துறைமுகமாக இந்நகரம் விளங்கியது; ஆயினும் இங்கு நிலவிய ஊகிக்க முடியாத காற்று மற்றும் கடல்நீர் மட்ட ஏற்ற இறக்கத்தினால் ஏற்பட்ட சிரமங்களால், 1880களிலிருந்து அருகிலிருக்கும் செயற்கைத் துறைமுகமான *ல போர்ட்* (*பிரெஞ்சு மொழியில்: துறைமுகம்*) சான்-டெனீயிற்கு மாற்றாக விளங்கிவருகிறது. அழகிய கடற்கரை நெடுக அமைந்துள்ள 20 கி.மீ. சாலையானது ல போர்டையும் செயிண்ட் டெனிசையும் இணைக்கின்றது. ஒரு சர்வதேச விமானநிலையம், நூலகங்கள், ஒரு இயற்கை வரலாற்று அருங்காட்சியகம் மற்றும் சட்டம், பொருளியல், ஆட்சி இயல் ஆகியவற்றைக் கற்பிக்கும் ஒரு பல்கலைக்கழகமும் இங்குள்ளன.

மேற்கோள்கள்
-----------

1. ↑  "செயிண்ட் டெனிஸ் - பிரித்தானிக்கா கலைக்களஞ்சியம்". பிரித்தானிக்கா கலைக்களஞ்சியம். பார்க்கப்பட்ட நாள் 13 பெப்ரவரி 2016. `{{cite web}}`: Check date values in: `|accessdate=` (help)
ஏப்ரல் 8,2024 திங்களன்று முழுச் சூரிய கிரகணம் ஒன்று இடம்பெறுகின்றது. இது வட அமெரிக்கா முழுவதும் தெரிவதுடன்**பெரிய வட அமெரிக்க கிரகணம்** என்று சில ஊடகங்களால் அழைக்கப்படுகிறது. புவிக்கும் சூரியனுக்கும் இடையில் நிலவு கடந்து செல்லும்போது கதிரவ மறைப்பு ஏற்படுகிறது. இதனால் புவியிலிருந்து பார்ப்பவர்களுக்கு கதிரவனின் பகுதி மறைந்து தோன்றுகிறது. சந்திரனின் தோற்றவிட்டம் சூரியனை விட பெரியதாக இருக்கும்போது, முழு கதிரவமறைப்பு நிகழ்கிறது. அதாவது அனைத்து நேரடி சூரிய ஒளியையும் தடுத்து, பகலில் இருளாக மாறுகிறது. புவியின் மேற்பரப்பில் ஒரு குறுகிய பாதையில் மட்டுமே முழுமை ஏற்படுகிறது, பகுதி சூரிய கிரகணம் ஆயிரக்கணக்கான கிலோமீட்டர் அகலமுள்ள சுற்றியுள்ள பகுதியில் தெரியும்.

சுற்றுப்பாதை வீச்சின் அண்மைய நிலை கழித்து மறு நாளே இது நிகழ்கிறது. இதனால் நிலவின் தோற்ற விட்டம் சராசரியை விட 5.5% பெரியதாக இருக்கும். 1.0566 என்ற அளவு, அதன் மிக நீண்ட கால முழுமை 4 நிமிடங்கள் மற்றும் 28.13 விநாடிகளாக மெக்ஸிகன் நகரமான நாசாஸ், டுராங்கோ, (சுமார் 4 மைல் (6 கிமீ) வடக்கே மற்றும் அருகிலுள்ள நகரமான டோரியோன், கோகியிலா அருகே இருக்கும்.

இந்தக் கதிரவமறைப்பு கனடிய மாகாணங்களில் பெப்ரவரி 26,1979க்குப் பிறகு காணக்கூடிய முதல் முழு கதிரவமறைப்பாக இருக்கும். சூலை 11,1991 க்குப் பிறகு மெக்ஸிகோவில் முதலாவதும் ஆகத்து 21,2017 க்குப் பிறகு அமெரிக்காவில் முதலாவதும் 21 ஆம் நூற்றாண்டில் மெக்ஸிகோ, அமெரிக்கா மற்றும் கனடாவில் தெரியும் ஒரே முழு கதிரவமறைப்பும் இதுவாகும். ஆகஸ்ட் 23,2044 வரை அமெரிக்காவில் காணக்கூடிய கடைசி முழு கதிரவமறைப்பாகவும் இது இருக்கும்.

தோன்றும்திறன்
-------------

பாதையின் இயங்குபடம்
கதிரவமறைப்பின் முழுமை பசிபிக் பெருங்கடலில் 230 மைல்கள் (370 கிமீ) வடக்கே மார்க்வேசாஸ் தீவுகள் மற்றும் வட அமெரிக்காவில், பசிபிக் கடற்கரை தொடங்கி, மெக்ஸிகோ, அமெரிக்கா மற்றும் கனடா வழியாக வடகிழக்கு திசையில் ஏறும் போது அத்திலாந்துப் பெருங்கடலிலும் முடியும் வரை தோன்றும்.

மேற்கோள்கள்
-----------

1. ↑  Jamie Carter (April 8, 2019). "Countdown Begins To 'Great North American Eclipse', The Longest, Darkest and Best For 21 Years". *Forbes*. பார்க்கப்பட்ட நாள் February 27, 2020.
2. ↑  Doris Elin Urrutia (August 21, 2019). "It's Not Too Early to Plan for the Great American Total Solar Eclipse of 2024". Space.com. பார்க்கப்பட்ட நாள் February 27, 2020.
3. ↑  Sebastian Kettley (August 23, 2019). "Solar eclipse: Another 'Great American Eclipse' is coming – Get ready for solar spectacle". *Daily Express*. London. பார்க்கப்பட்ட நாள் February 27, 2020.
4. ↑  Aziz, Saba (February 12, 2024). "Total solar eclipse: All you need to know about the rare celestial event". *Global News*. பார்க்கப்பட்ட நாள் February 13, 2024.
5. ↑  Dickinson, Terence (August 3, 2017). "Canada's last solar eclipse in 1979". Maclean's. Archived from the original on August 12, 2017. பார்க்கப்பட்ட நாள் August 24, 2017.
6. ↑  "Location of Total Solar Eclipse of April 8, 2024". *GreatAmericanEclipse.com*. பார்க்கப்பட்ட நாள் September 9, 2017.
**இந்துஸ்தான் பூச்சிக்கொல்லிகள் லிமிடெட்** (எச்.ஐ.எல்) என்பது இரசாயனங்கள் மற்றும் உரங்கள் அமைச்சின் கீழ் செயல்படும் இந்திய அரசு நிறுவனமாகும். இந்நிறுவனம் தேசிய மலேரியா ஒழிப்பு திட்டத்திற்காக டி.டி.டீ உற்பத்திக்காக மார்ச் 1954இல் தொடங்கப்பட்டது. இந்நிறுவனம் பூச்சிக்கொல்லிகள், களைக்கொல்லிகள் மற்றும் பூஞ்சண கொல்லிகளைத் தயாரிக்கும் பணியினை மேற்கொள்கின்றது.

உலகின் மிகப் பெரிய டி.டி.டீ. உற்பத்தி நிறுவனமான இந்த தொழிற்சாலையில் மூன்று உற்பத்தி பிரிவுகள் உள்ளன. இவற்றில் ஒன்று கொச்சி (தென்னிந்தியா) அருகே உத்தியோக மண்டலத்திலும், மற்றொன்று மும்பைக்கு அருகிலுள்ள ரசாயணியிலும் (மேற்கு இந்தியா) பிறிதொன்று பஞ்சாபில் (வட இந்தியா) பட்டிண்டாவிலும் உள்ளது. இந்நிறுவனம் சுமார் 1300 பேருக்கு வேலைவாய்ப்பை வழங்குகிறது.

விதை வர்த்தகம் மற்றும் உரத்தொழிலில் எச்.ஐ.எல் விரைவில் தனது நடவடிக்கைகளை விரிவுபடுத்த உள்ளது.

மேற்கோள்கள்
-----------

1. ↑  Venu Gopal, P N (4 July 2015). "Hindustan Insecticides to resume work amidst pollution charges". *Down to Earth*. .
2. ↑
3. ↑  "Hindustan Insecticides plant ordered to shut". *பிசினஸ் லைன்* (in ஆங்கிலம்). பார்க்கப்பட்ட நாள் 2020-02-24.
4. ↑  Description

வெளி இணைப்புகள்
---------------

* அதிகாரப்பூர்வ வலைத்தளம்
**சாம்பல் தலை ஆள்காட்டி** (ஆங்கிலப் பெயர்: **grey-headed lapwing**, உயிரியல் பெயர்: ***Vanellus cinereus***) என்பது ஒருவகை ஆள்காட்டிப் பறவை ஆகும். இது வடகிழக்குச் சீனா மற்றும் சப்பானில் இனப்பெருக்கம் செய்கின்றது.

கள அடையாளங்கள்
--------------

இது 34-37 செ.மீ. நீளம் இருக்கும். இதன் தலை மற்றும் கழுத்து சாம்பல் நிறத்திலும், மார்பு அடர் சாம்பல் நிறத்திலும், வயிறு வெள்ளையாகவும் இருக்கும். கருப்பு நுனி கொண்ட மஞ்சள் அலகும் மஞ்சள் கால்களும் தெளிவான அடையாளங்கள். பறக்கும்போது, மேற்பகுதியில் கருமை நிற முதன்மை இறகுகளுக்கும் உடலையொட்டிய பழுப்பு நிற போர்வையிறகுகளுக்கும் இடையில் வெண்ணிற இறகுகள் தெளிவாகத் தெரியும்.

பரவல்
-----

தென்கிழக்கு சீனா, மலேசியா, கம்போடியா, தாய்லாந்து வழியாக வங்கதேசம், மேற்கு வங்கம் தொடங்கி இந்தியாவின் வடபகுதிகளிலும் இந்தியாவின் கிழக்குப் பகுதி, தென்னிந்தியா, இலங்கையிலும் சாம்பல் தலை ஆள்காட்டிகள் வலசை வருகின்றன.

### தமிழகத்தில்

சென்னையில் பள்ளிக்கரணை சதுப்புநிலம், சோழிங்கநல்லூர் பெரும்பாக்கம் சதுப்புநிலம் ஆகிய இடங்களிலும் திருச்சி அருகே காவிரி ஆற்றின் கரைப்பகுதிகளிலும் கோயம்புத்தூரிலும் இராஜபாளையத்திலும் வலசைப் பறவைகள் பார்க்கப்பட்டுள்ளன.

வாழ்விடம்
---------

சதுப்புநிலங்கள், நெல்வயல்கள், ஆறுகளை ஒட்டிய பகுதிகளை இனப்பெருக்கம் செய்யத் தேர்ந்தெடுக்கின்றன; குளிர்காலத்தில் ஆற்றங்கரைகள், புல்வெளிகள், வயல்வெளிகள், குளங்கள், ஏரிகள், சதுப்புநிலங்களில் இவற்றைக் காணலாம்.

உசாத்துணை
---------

1. ↑  "சாம்பல் தலை ஆள்காட்டி". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. பார்க்கப்பட்ட நாள் 26 நவம்பர் 2013. `{{cite web}}`: Invalid `|ref=harv` (help)
2. ↑  "ebird -- Species map". *ebird.org*. பார்க்கப்பட்ட நாள் 07 November 2021. `{{cite web}}`: Check date values in: `|access-date=` (help)
3. ↑  "ராஜபாளையத்துக்கு 268 வகை அரிய பறவையினங்கள் வருகை﻿: பறவைகள் ஆர்வலர் ஆய்வில் தகவல்". பார்க்கப்பட்ட நாள் 25 திசம்பர் 2017.
4. ↑  "Gray-headed Lapwing". *birdsoftheworld.org*. பார்க்கப்பட்ட நாள் 07 November 2021. `{{cite web}}`: Check date values in: `|access-date=` (help)
Historic site in கேரளா, இந்தியாவார்ப்புரு:SHORTDESC:Historic site in கேரளா, இந்தியா
திருவள்ளம் ஸ்ரீ பரசுராம சுவாமி கோவில் தென்னிந்தியாவின் மிகப்பழமையான கோயில்களில் ஒன்றாகும்.இது திருவனந்தபுரத்தின் திருவள்ளம் அருகே கரமணா ஆற்றின் கரையில் அமைந்துள்ளது. பரசுராமருக்கு அர்ப்பணிக்கப்பட்ட ஒரே கோயில் இது. கோவில் கடற்கரையில் இருந்து 6 கி.மீ தொலைவிலும், திருவனந்தபுரம் சர்வதேச விமான நிலையத்திலிருந்து 5 கி.மீ தொலைவிலும், திருவனந்தபுரத்திலிருந்து 3 கி.மீ தொலைவிலும் இந்த கோயில் அமைந்துள்ளது.அட்டுகல் கோயிலிலிருந்து .3 கி.மீ. பஜஞ்சிரா தேவி கோயிலிலிருந்து 2 கி.மீ. ஸ்ரீ அலுகாடு தேவி கோயிலிலிருந்து 1 கி.மீ.
இந்த பாரம்பரிய அமைப்பு தேசிய முக்கியத்துவம் வாய்ந்த நினைவுச்சின்னங்களின் பட்டியலில் வைக்கப்பட்டுள்ளது.

வரலாறு
------

பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக கூறப்படுகிறது.
இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாகக் கருதப்படுகிறது. இது பாலிதர்பனம் (முன்னோர்களுக்கு அஞ்சலி) புகழ் பெற்றது. பரசுராமர் கேரளாவை உருவாக்கியவர் என்றும் அவருக்கு அர்ப்பணிக்கப்பட்ட கோயில் அவரது பக்தர்களுக்கு புனித இடமாக கருதப்படுகிறது என்றும் புராணம் கூறுகிறது.பாலிதர்பனம் (ஒரு மதச் சடங்கு) இன் ஒரு பகுதியாகும். கார்கிடகா நாளில் (மலையாள மாதமாத்தில் கர்கிடகம்
என்பது விடுமுறை), பக்தர்கள் புனித நீரில் நீராடிய பின், முன்னோர்களின் புறப்பட்ட ஆத்மாக்களுக்கு மரியாதை செலுத்துகிறார்கள்.

குறிப்புகள்
-----------

1. ↑  "Parasurama Temple, Thiruvallam". Kerala Tourism Development Corporation. Archived from the original on 3 ஜனவரி 2011. பார்க்கப்பட்ட நாள் 22 January 2011. `{{cite web}}`: Check date values in: `|archive-date=` (help)
2. ↑   Wikimapia
3. ↑  "Thiruvallam Parasurama Temple is the only one temple dedicated to Sri Parasurama". பார்க்கப்பட்ட நாள் 22 January 2011.
4. ↑  "Thousands offer bali on karkidaka vavu". *தி இந்து*. 25 July 2006 இம் மூலத்தில் இருந்து 23 மே 2007 அன்று. பரணிடப்பட்டது... பார்த்த நாள்: 22 January 2011.
**துருக்கியில் இந்தியர்கள்** *(Indians in Turkey)* ஒரு சிறிய சமூகமாக, எண்ணிக்கையில் 300 நபர்கள் சுமார் 100 குடும்பங்களாக வாழ்கின்றனர். இவர்களில் பெரும்பாலானவர்கள் மருத்துவர்கள் மற்றும் கணினி பொறியாளர்கள் அல்லது பன்னாட்டு நிறுவனத்தில் தொழிலாளர்கள் ஆவர். துருக்கியில் இந்தியாவின் சார்பாக ரிலையன்சு தொழில் நிறுவனம், டாட்டா மோட்டார்சு போன்ற தனியார் நிறுவனங்களின் வர்த்தகமும் நடைபெறுகிறது.

துருக்கியிலுள்ள இந்தியர்களில் பெரும்பாலோர் இந்து சமயத்தைச் சேர்ந்தவர்கள் என்பதால், அவர்கள் ஒரு பெரிய இந்து சமூகமாக வாழ்கிறார்கள். இந்திய உணவுகள், பண்பாடு மற்றும் சினிமா போன்ற பழக்கவழக்கங்கள் துருக்கி முழுவதும் பரவலாக பிரபலமாகியுள்ளன. 
சமீப காலங்களில், இந்திய துருக்கிய நல்லுறவுகளை மேம்படுத்தும் விதமாகவும் இந்திய சமூகத்தினர்ரின் வளர்ச்சிக்காகவும் இந்தியாவில் இருந்து சுற்றுலா மற்றும் கலாச்சாரத்தை பரவலாக்கி ஊக்குவிக்க முயற்சிகள் மேற்கொள்ளப்படுகின்றன.

மேற்கோள்கள்
-----------

1. ↑  "Estimated Size of Overseas Indian Community: Country-wise" (PDF). Archived from the original (PDF) on 2009-06-19. பார்க்கப்பட்ட நாள் 2015-12-10.
2. 1 2 3  Rasheeda Bhagat (31 January 2007). "Turkey "stuck in the Awaraa days?"". *பிசினஸ் லைன்*. .
இ**ராணி கர்ணாவதி (Rani Karnavati)** என அழைக்கப்படும் **இராணி கர்மாவதி** என்பவர் இந்தியாவின் பூந்தி நகரத்தின் இளவரசியும் மற்றும் தற்காலிக ஆட்சியாளராகவும் இருந்தார். இவர் மேவார் இராச்சியத்தின் தலைநகரான சித்தோர்கரைச் சேர்ந்த ராணா சங்கா என்பவரை மணந்தார். இவருக்கு ராணா விக்ரமாதித்யன் மற்றும் ராணா உதய் சிங் என்ற இரண்டு இளவரசர்கள் இருந்தனர். மேலும் இவர், புகழ்பெற்ற மகாராணா பிரதாப்பின் பாட்டியுமாவார். தனது கணவர் ராணா சங்கா இறந்த பின்னர், சிறிது காலம் 1527 முதல் 1533 வரை தனது மகன் ராணா விக்ரமாதித்யன் சிறுவனாக இருந்ததால் ஆட்சிப் பொறுப்பை ஏற்றார். இவர் தனது கணவரைப் போலவே கடுமையாக இருந்தார். தவிர்க்க முடியாமல் குசராத் இராணுவத்திடம் விழும் வரை சித்தோரை ஒரு சிறிய படையினருடன் பாதுகாத்தார். இவர் தப்பி ஓட மறுத்து, தனது கௌரவத்தைப் பாதுகாக்க கூட்டுத் தீக்குளிப்பு மூலம் தீயிட்டு உயிரை மாய்த்துக் கொண்டார்.

சுயசரிதை
--------

கி.பி 1526இல் பாபர் டெல்லி சிம்மாசனத்தை கைப்பற்றிய பின்னர், பாபருக்கு எதிராக ராஜபுத்ர அரசர்களின் கூட்டமைப்பை ராணா சங்கிராம் சிங் என்கிற மேவாரின் ராணா சங்கா வழிநடத்தினார். பின்னர், 1527இல் நடந்த கனுவா போரில், ஒருங்கிணைந்த ராஜபுத்ர படைகள் தோற்கடிக்கப்பட்டன. இந்தப்போரில் காயம்பட்ட ராணா சங்கா சிறிது காலத்திலேயே இறந்தார். தனது கணவர் இறந்ததும், இராணி கர்ணாவதி, சிறுவனாக இருந்த தனது மூத்த மகன் விக்ரமாதித்யனின் பெயரில் ஆட்சியை ஏற்றுக்கொண்டார். இதற்கிடையில், குசராத்தை சேர்ந்த பகதூர் ஷா என்பவரால் மேவார் இரண்டாவது முறையாக தாக்கப்பட்டு வீழ்த்தப்பட்டது. இது ராணிக்கு மிகுந்த கவலையாக இருந்தது.

உள்ளூர் விரோத பிரபுக்கள் விக்ரமாதித்யனுக்காகப் போராடத் தயாராக இல்லை. உடனடி யுத்தம் சிசோடியர்களின் வரலாற்றில் மற்றொரு கறை என்று உறுதியாகத் தெரிந்தது. ராணி கர்ணாவதி சிசோடியர்களின் கௌரவத்திற்காக முன்வருமாறு பிரபுக்களுக்கு கடிதம் எழுதினார். மேலும் விக்ரமாதித்யனுக்காக இல்லாவிட்டாலும் மேவாருக்காக போராட பிரபுக்களை வற்புறுத்தினர். விக்ரமாதித்யனும்ம் உதய் சிங்கும் போரின் போது அவர்களின் தனிப்பட்ட பாதுகாப்புக்காக பூந்தி செல்ல வேண்டும் என்பதே அவர்களின் ஒரே நிபந்தனை. ராணியும் தனது மகன்களை பூந்திக்கு அனுப்பி வைத்தார். ராணி முகலாயப் பேரரசர் உமாயூனிடம் உதவி கேட்டு ஒரு ராக்கி கயிறை அனுப்பினார். இதனால் இவரது பெயர் ரக்சா பந்தன் பண்டிகையுடன் மாற்றமுடியாமல் இணைக்கப்பட்டது.

சித்தோரின் வீரர்கள் கடுமையாகப் போராடினார்கள், ஆனால் எதிரிகள் எண்ணிக்கையில் அதிகமாக இருந்தனர். மேலும் உமாயூனால் சரியான நேரத்தில் உதவிக்கு வர இயலவில்லை  பஹதூர் ஷா சித்தோர் நகருக்குள் நுழைந்து இரண்டாவது முறையாக அதைக் வெற்றிக் கொண்டார். தோல்வியடைந்த கர்ணாவதியும் அரசவையின் பிற பெண்களும் கி.பி 1535 மார்ச் 8 அன்று கூட்டுத் தீக்குளிப்பு மூலம் தற்கொலை செய்து கொண்டனர். உமாயூன் தாமதமாக உதவினாலும், 1535இல் பகதூர் ஷாவிடமிருந்து மாண்டுவைக் கைப்பற்றி கர்ணாவதியின் மரணத்திற்குப் பழிவாங்கினார்.

மேற்கோள்கள்
-----------

1. ↑  Rani Karnavati and Emperor Humayun பரணிடப்பட்டது 2009-01-23 at the வந்தவழி இயந்திரம் *Amar Chitra Katha*.
2. ↑  True meaning of Raksha Bandhan *தி டைம்ஸ் ஆஃப் இந்தியா*, August 9, 2006.
3. ↑  Diaspora of Muslims by Everett Jenkins, Jr. '
4. ↑  Encyclopaedia of Indian Events & Dates
5. ↑  KARNAVATI, QUEEN OF CHITTOR

குறிப்புகள்
-----------

* Medieval India: From Sultanat to the Mughals Part - II

வெளி இணைப்புகள்
---------------

* Stones of Rajput valour at *பிசினஸ் லைன்*, தி இந்து, April 10, 2000
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Dipodomys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குறுகிய முக கங்காரு எலி** (*Narrow-faced kangaroo rat-திபோடோமைசு வெனசுடசு* ) என்பது *கெட்டோரோமைடே* குடும்பத்தைச் சேர்ந்த கொறிணிச் சிற்றினமாகும். இது அமெரிக்காவில் உள்ள கலிபோர்னியா மட்டுமே பரவியுள்ள அகணிய உயிரி ஆகும்.

பிற கெட்டோரோமைட்களைப் போலவே, *திபோடோமைசு வெனசுடசு* சிற்றினத்தின் பல் சூத்திரம் உள்ளது.

| **பல் வகையடுக்கு** |
| --- |
| **{{{1}}}** |
| **{{{2}}}** |

.

குறுகிய முக கங்காரு எலிகள் கலிபோர்னியா தீபகற்பத்தின் வடக்குப் பகுதிகளில் காணப்படும் ஒரு புதர் நில தாவரமான சபாரல், கலப்பு சபாரல் மற்றும் ஓக் அல்லது பைன் மரங்கள் காணப்படும் பகுதிகலில் வாழ்கின்றன. இவை மேற்கு-மத்திய கலிபோர்னியாவில் கடலோர மலைகளிலும் பரவியுள்ளன.

மேற்கோள்கள்
-----------

1. 1 2  Cassola, F. (2016). "*Dipodomys venustus*". *IUCN Red List of Threatened Species* **2016**: e.T42605A22227166. doi:10.2305/IUCN.UK.2016-2.RLTS.T42605A22227166.en.. பார்த்த நாள்: 12 November 2021.
2. ↑  Myers, Phil (2001). "Heteromyidae: kangaroo rats, pocket mice, and relatives". *Animal Diversity Web*. பார்க்கப்பட்ட நாள் 20 November 2017.
3. ↑  Best, Troy L. "Dipodomys Venustus." *Mammalian Species*, no. 403, 1992, pp. 1–4.
**கரும்பு விதைப் பண்ணை** (*Sugarcane Seed Farm*) இந்தியாவை தளமாகக் கொண்ட ஓர் ஒருங்கிணைந்த பண்ணை மற்றும் கரும்பு உற்பத்தி நிறுவனமாகும். கேரள அரசின் வேளாண்மைத் துறையின் கீழ் இவ்வமைப்பு 1963 ஆம் ஆண்டு தொடங்கப்பட்டது.

கரும்பு விதைப் பண்ணை கேரளாவின் பத்தனம்திட்டா மாவட்டத்திலுள்ள, பந்தளம் நகரத்தில் அமைந்துள்ளது. பந்தளம்-கைபட்டூர் சாலையில் பந்தளம் நகருக்கு அருகே கடக்காட்டில் 10.96 எக்டேர் பரப்பளவில் அமைந்துள்ள இந்த பண்ணை காய்கறிகள், வாழைப்பழங்கள், தேங்காய் விதைப் பண்ணை, கரும்பு விதைப் பண்ணை மற்றும் நவீன பால் பிரிவு ஆகியவற்றில் கரிம முறை வேளாண்மைக்கு பெயர் பெற்றதாக அறியப்படுகிறது. .

ஒருங்கிணைந்த விவசாயத்தில் வெற்றிபெற்ற கரும்பு விதைப் பண்ணை அரசாங்கத்திற்கு சொந்தமான விவசாய பண்ணையை விவசாயிகளுக்கு ஒரு முன்மாதிரியாக மாறியுள்ளது. கரும்பு விதைப் பண்ணையின் விவசாய அலுவலருக்கு 2010 ஆம் ஆண்டில் கேரள மாநில அரசின் அரிதா கீர்த்தி விருது வழங்கப்பட்டது.

மேற்கோள்கள்
-----------

1. ↑  "An integrated govt farm shows the way". *பிசினஸ் லைன்*.. பார்த்த நாள்: 18 September 2017.
2. ↑  "A model integrated farming demonstration centre at Pandalam". *தி இந்து*.. பார்த்த நாள்: 18 September 2017.
3. ↑  "Sugarcane Cultivation Proves Remunerative in Pandalam". *Sugar News* இம் மூலத்தில் இருந்து 18 செப்டம்பர் 2017 அன்று. பரணிடப்பட்டது... பார்த்த நாள்: 18 September 2017.
4. ↑  "High-tech dairy farm to come up at Koothali, following the model of the Sugarcane Seed farm at Pandalam". *Times of India*.. பார்த்த நாள்: 18 September 2017.
5. ↑  "Sugarcane cultivation proves remunerative in Pandalam". *தி இந்து*.. பார்த்த நாள்: 18 September 2017.
6. ↑  "A model in integrated, sustainable farming in Pandalam". *தி இந்து*.. பார்த்த நாள்: 18 September 2017.
***சார்ல்ஸ் அன்ரனி*** (*Charles Anthony*) தமிழீழ விடுதலைப் புலிகள் இயக்கத்தின் தலைவர் வேலுப்பிள்ளை பிரபாகரனின் மூத்த மகன் ஆவார்.

பெயர்க் காரணம்
--------------

தனது இயக்கத்தின் படைத் தளபதிகளுள் ஒருவரான சார்லஸ் அந்தோணி சீலனின் நினைவாக தனது மகனுக்கு *சார்ல்ஸ் அன்ரனி* என பிரபாகரன் பெயரிட்டார்.

கல்வி
-----

உயர்கல்வி பயில அயர்லாந்துக்கு அனுப்பப்பட்ட சார்ல்ஸ் அன்ரனி, வானூர்திப் பொறியியலில் பட்டம் பெற்றார்.

ஈழப் போராட்டப் பங்களிப்பு
-------------------------

தமிழீழ விடுதலைப் புலிகள் இயக்கத்தின் தொழில்நுட்பப் பிரிவிற்கும், வான் புலிகள் பிரிவிற்கும் இவர் தலைமை தாங்கியதாக நம்பப்பட்டது.

இறப்பு
------

2009 ஆம் ஆண்டு மே மாதம் நடந்த இறுதிக்கட்டப் போரில் சார்ல்ஸ் அன்ரனி கொல்லப்பட்டதாக இலங்கை இராணுவம் 2009 மே 18, அன்று அறிவித்தது..

மேற்கோள்கள்
-----------

1. ↑  "SL govt releases picture of Charles Anthony Prabhakaran". indiatodayin. 7 மே 2009. பார்க்கப்பட்ட நாள் 25 நவம்பர் 2014.
2. ↑  "Passport for Prabakaran's son?". தி இந்து. 26 பிப்ரவரி 2003. பார்க்கப்பட்ட நாள் 25 நவம்பர் 2014. `{{cite web}}`: Check date values in: `|date=` (help)
3. ↑  "Most of LTTE top brass killed: Army". தி இந்து. 19 மே 2009. பார்க்கப்பட்ட நாள் 25 நவம்பர் 2014.
**சாவக சுண்டா மல்லி** (தாவர வகைப்பாட்டியல்: *Jasminum acuminatum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் அகியுமிநேடம்* என்ற தாவரவியல் பெயரால் அழைக்கப்படுகிறது. 1805 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. இவ்வினத்தாவரங்கள் புதர் செடியாகவும், கொடியாகவும் வளரும் இயல்புடையது. இதன் தாயகம் சாவகம் (தீவு), சிறு சுண்டாத் தீவுகள் ஆகியன என கணிக்கப்பட்டுள்ளது. பூக்கள் வெண்மையாகக் காணப்படுகின்றன.

பேரினச்சொல்லின் தோற்றம்
-----------------------

அரபி மொழியில், *யாச(அ)மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

இவற்றையும் காண்க
----------------

* மல்லிகை இனங்களின் பட்டியல்
* சங்ககால மலர்கள்

மேற்கோள்கள்
-----------

1. ↑
2. ↑  *POWO: Plants of the World Online*, பார்க்கப்பட்ட நாள் 20 அக்டோபர் 2023
3. ↑  Angiosperm Phylogeny Group (2016), "An update of the Angiosperm Phylogeny Group classification for the orders and families of flowering plants: APG IV", *இலின்னேயசு சமூகத்தின் தாவர ஆய்விதழ்*, **181** (1): 1–20, doi:10.1111/boj.12385
4. ↑  முல்லைக் குடும்பம் (**Oleaceae** Hoffmanns. & Link
First published in Fl. Portug. [Hoffmannsegg] 1: 62. 1809 [1 Sep 1809] (as "Oleinae") (1809) nom. cons.)
5. ↑  வேறு பெயர்கள்
6. ↑  Gledhill, David (2008). "The Names of Plants". Cambridge University Press. ISBN 9780521866453 (hardback), ISBN 9780521685535 (paperback). pp 220
7. ↑  etymonline

வெளியிணைப்புகள்
---------------

* உலர் தாவரப்படம்

விக்கிமீடியா பொதுவகத்தில்,  
 ***Jasminum acuminatum***   
என்பதில் ஊடகங்கள் உள்ளன. 



|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q111431942
* APNI: 106496
* IPNI: 609303-1
* Plant List: kew-351832
* POWO: urn:lsid:ipni.org:names:609303-1

 |
**அரி மோகன் பாங்கூர்** (Hari Mohan Bangur) இந்தியாவைச் சேர்ந்த ஒரு தொழிலதிபர் ஆவார். 1952/1953 ஆம் ஆண்டில் இவர் பிறந்தார். தற்போது இந்தியாவின் இராசத்தான் மாநிலம் பியாவர் நகரத்திலுள்ள சிறீ சிமெண்ட்டு நிறுவனத்தின் நிர்வாக இயக்குநராக உள்ளார்.

ஆரம்பகால வாழ்க்கை.
------------------

இவர் பெனு கோபால் பாங்கூரின் மகனும், முக்னி ராம் பாங்கூரின் கொள்ளுப் பேரனும் ஆவார்.

இவர் பம்பாய் இந்திய தொழில்நுட்ப நிறுவனத்தில் வேதியியல் பொறியியல் பட்டம் படித்தார்.

தொழில் வாழ்க்கை
---------------

பாங்கூர் 1992 ஆம் ஆண்டு முதல் சிறீ சிமெண்ட்டு நிறுவனத்தின் இயக்குநராக இருந்து வருகிறார. மேலும் இதன் தலைமை நிர்வாக அதிகாரியாகவும் உள்ளார்.

2002 ஆம் ஆண்டில் சிறீ சிமெண்ட்டு நிறுவனம் ஓர் ஆழ்ந்த சிக்கலில் இருந்தது, மேலும் இவர் தனது தந்தையின் ஒப்புதலுடன், பிரெஞ்சு சிமெண்ட்டு நிறுவனமான விக்காட்டுடன் கிட்டத்தட்ட 50/50 பங்குகளை இணைக்க ஒப்புக்கொண்டார். பின்னர் இணைப்பை நிராகரித்து, ஒரு தசாப்தத்தில் தொழிற்சாலையின் திறனை பத்து மடங்கு அதிகரித்து, பங்கு விலை பத்து ஆண்டுகளுக்கு முன்பிருந்த ரூ 45 என்பதை ரூ 4,500 என்ற அளவுக்கு உயர்த்தினார்.

2016 ஆம் ஆண்டு நிலவரப்படி, சிறீ சிமெண்ட்டில் 65% பங்குகளை பாங்கூர் குடும்பம் வைத்திருந்தது.

தனிப்பட்ட வாழ்க்கை
------------------

இவருக்கு பிரசாந்த் என்ற மகன் உள்ளார், அவர் இணை நிர்வாக இயக்குநராக உள்ளார்.

மேற்கோள்கள்
-----------

1. 1 2 3  "Shree Cement's Bangurs Break Tradition To Emerge Among Asia's Richest". *Forbes.com*. பார்க்கப்பட்ட நாள் 13 May 2017.
2. 1 2  Stocks. "Executive Profile: Hari Mohan Bangur". Bloomberg. பார்க்கப்பட்ட நாள் 13 May 2017.
3. 1 2 3  "How HM Bangur Turned Around Shree Cement". *Forbes India*. 18 November 2013. பார்க்கப்பட்ட நாள் 13 May 2017.
ஆங்கிலம் தவிர்த்த பிற மொழிகளில் உள்ள எழுத்துக்களை கணினியில் உருவாக்க அம்மொழியிலுள்ள ஒவ்வொரு எழுத்துக்கும் ஈடான ஒலி வடிவைத் தரும் ஆங்கில எழுத்தையோ அல்லது ஆங்கில எழுத்துக்களின் தொகுப்பையோ தட்டுவதன் மூலம் அவ்வெழுத்தைப் பெறும் அமைப்பு மென்பொருள் வல்லுனர்களால் உருவாக்கப்பட்டு நடைமுறையிலுள்ளது. இம்முறை ஒலிபெயர்ப்பு (transliteration) என அறியப்படுகிறது. உதாரணமாக "அ" எனும் தமிழ் எழுத்தை "a" எனும் ஆங்கில எழுத்தைத் தட்டிப் பெறலாம், "ம" எனும் தமிழ் எழுத்தை "ma" எனும் இரு ஆங்கில எழுத்துக்களின் தொகுப்பைத் தட்டிப் பெறலாம். "அம்மா" எனும் தமிழ் வார்த்தையை "ammaa" எனும் ஆங்கில எழுத்துக்களைத் தட்டிப் பெறலாம். "உனக்காக" எனும் தமிழ் வார்த்தையை "unakkaaga" எனும் ஆங்கில எழுத்துக்கள் உருவாக்குகின்றன. இதில் "க" எனும் குறில் எழுத்துககான "ka" என்பதில் "a" ஒரு முறையும் "கா" எனும் நெடில் எழுத்துக்கான "kaa" என்பதில் "a" இரு முறையும் வரும் வகையில் ஒலி பெயர்ப்பு அமையப்பெற்றுள்ளது.

தமிழ் எழுத்துக்களின் ஒலி வடிவமைப்பு (transliteration scheme)
------------------------------------------------------------

தமிழை கணினியில் வடிக்க உதவும் ஒலிபெயர்ப்பு மென்பொருட்களை உருவாக்குவோர் பயன்படுத்தும் தமிழெழுத்துக்களுக்கீடான ஆங்கில எழுத்துக்கள் அனேகமாக ஓரேவிதமாக இருப்பினும் அவற்றில் வேற்றுமைகளும் உள்ளன, சில மென்பொருட்களில் தேர்வு செய்யப்பட்டிருக்கும் சில ஆங்கில எழுத்துக்கள் அதற்குரிய தமிழ் ஒலியமைப்பைப் பெறாமலும் இருப்பதுண்டு. இது நடைமுறைச் சிக்கல்களில் ஒன்று.
இயல்பாகத் தமிழ் எழுதுக்களுக்கீடாக அமையும் ஆங்கில எழுத்துக்களும் அவற்றின் தொகுப்பும் கீழ்க்கண்ட அட்டவணைகளில் தரப்பட்டுள்ளன. இவற்றுடன் தமிழில் இயல்பாக இல்லாத ஒலிகளை உள்ளடக்கிய க்ரந்தம் எனப்படும் வடமொழி எழுத்துக்களும், ஆங்கில வார்த்தைகளை மொழிமாற்றம் செய்யாமல் அவற்றின் உச்சரிப்பில் தமிழில் எழுத உதவும் விசேஷமான எழுத்துக்களும், அவற்றுக்கீடான ஆங்கில எழுத்துக்களும் அடங்கியுள்ளன.

### உயிரெழுத்துக்களும் ஆய்த எழுத்தும்

| அ | ஆ | இ | ஈ | உ | ஊ | எ | ஏ | ஐ | ஒ | ஓ | ஔ | ஃ |
| --- | --- | --- | --- | --- | --- | --- | --- | --- | --- | --- | --- | --- |
| a | aa, A | i | ii, I, ee | u | uu, U, oo | e | ae, E | ai | o | oa, O, oe | au, ow, ou | q |

### மெய்யெழுத்துக்கள்

| க் | ங் | ச் | ஞ் | ட் | ண் | த் | ந் | ப் | ம் | ய் | r | ல் | வ் | ழ் | ள் | ற் | ன் |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| k, g, kh, c, gh | ng, nG | s, ch | gn, Gn, nj | t, d | N, nd | th, dh | n, nh, nth, ndh | p, b | m | y | r | l | v, w | z, zh | L | R, tr, dr | n, nh |

### க்ரந்த எழுத்துக்களும் விசேஷ எழுத்துக்களும்

| ஸ்ரீ | ஷ் | ஸ் | ஹ் | க்ஷ் | எப் | ஃஜ் | ஃஸ் |
| --- | --- | --- | --- | --- | --- | --- | --- |
| sri, sree, shri | sh | s, S | h | ksh | f, ph | Z, z | x |

### உயிர்மெய்யெழுத்துக்கள்

ஒவ்வொரு மெய்யெழுத்துக்கும் உரிய ஆங்கில எழுத்து அல்லது ஆங்கில எழுத்துக்களின் தொகுப்புடன் தேவையான உயிரெழுத்துக்குரிய ஆங்கில எழுத்து அல்லது ஆங்கில எழுத்துக்களின் தொகுப்பைத் தட்ட முறையான உயிர்மெய்யெழுத்துக்கள் கிடைக்கின்றன.
**நைட்ரசன் மோனோபுளோரைடு** (*Nitrogen monofluoride*) என்பது FN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரோயிமிடோசன் என்ற பெயராலும் இது அழைக்கப்படுகிறது. 
சீரொளி ஆய்வுகளில் காணப்பட்ட ஒரு சிற்றுறுதி நிலை இனமாக இச்சேர்மம் அறியப்படுகிறது. ஆக்சிசனுடன் சமஎலக்ட்ரான் அமைப்பைக் கொண்டுள்ளது. போரான் மோனோபுளோரைடு போலவே, இதுவும் ஓர் அரிதான பல்பிணைப்பு புளோரின் அணுவிற்கு ஓர் எடுத்துக்காட்டாகும். இதன் முறையான இருபடியான இருநைட்ரசன் இருபுளோரைடு, நைட்ரசன், புளோரின் ஆகியவற்றுடன் ஒப்பிடுகையில் இதன் நிலைப்புத்தன்மை குறைவானதாகும்.

நைட்ரசன் இருபுளோரைடு (NF2) சேர்மத்திலிருந்து ஒரு புளோரின் அணுவை இயங்குறுப்புகளான (H, O, N, CH3) ஆகியவை எடுக்கும்போது நைட்ரஜன் மோனோபுளோரைடு உற்பத்தி செய்யப்படுகிறது. விகிதவியல் ரீதியாக இவ்வினை மிகவும் திறமையானதாகும். நீண்ட கால சங்கிலிப் பரவலுக்கான ஓர் இயங்குறுப்பை இவ்வினை மீண்டும் உருவாக்குகிறது. இருப்பினும், இறுதி விளைபொருளில் உள்ள இயங்குறுப்பு அசுத்தங்களும் அந்த விளைபொருளின் சிதைவை ஊக்குவிக்கின்றன. அசைடு சிதைவு வினை குறைந்த செயல்திறன் கொண்டது என்றாலும் மிகவும் தூய்மையான தொழில் நுட்பத்தை வழங்குகிறது: அணுநிலை புளோரினை ஐதரசோயிக்கு அமிலத்துடன் சேர்த்து தளத்திலேயே உருவாக்கப்பட்ட புளோரின் அசைடை சிதைவுக்கு வினைக்கு உட்படுத்தி நைட்ரசன் மோனோபுளோரைடு உருவாக்கப்படுகிறது. நைட்ரசன் தனித்துப் பிரிகிறது. 

நைட்ரசன் மோனோபுளோரைடு உற்பத்தி செய்யும் பல வினைகள், குணாதிசயமான வேதியொளிர்வுடன் ஒரு கிளர்வுநிலை விளைபொருளைக் கொடுத்தன. இதனால் இவை ஓர் இரசாயன சீரொளியாக உருவாக்கப்படுவதற்காக ஆய்வு செய்யப்பட்டன.

மேற்கோள்கள்
-----------

1. ↑  Davis, Steven J.; Rawlins, Wilson T.; Piper, Lawrence G. (Feb 1989). "Rate coefficient for the H + NF(a1Δ) reaction" (in en) (PDF). *The Journal of Physical Chemistry* (American Chemical Society) **93** (3): 1078–1082. doi:10.1021/j100340a013. பன்னாட்டுத் தர தொடர் எண்:0022-3654. .
2. ↑  Harbison, G. S. (2002). "The Electric Dipole Polarity of the Ground and Low-lying Metastable Excited States of NF". *Journal of the American Chemical Society* **124** (3): 366–367. doi:10.1021/ja0159261. பப்மெட்:11792193.
**கிரேடில்** என்பது பன்மொழி மென்பொருள் உருவாக்கத்திற்கான ஒரு கட்டமைப்பு தானியக்கக் கருவியாகும். இது நிரல்மொழிமாற்றம் மற்றும் பொதியப்படுத்தலிலிருந்து சோதித்தல், பரவலமர்த்தம் மற்றும் வெளியிடுதல் ஆகிய பணிகளில் உருவாக்கச் செய்முறையை கட்டுப்படுத்துகிறது. ஆதரிக்கப்படும் மொழிகளில் ஜாவா (அத்துடன் காட்லின், க்ரூவி, ஸ்கேலா ), சி / சி++ மற்றும் ஜாவாஸ்கிரிப்ட் ஆகியவை அடங்கும். கிரேடிலின், முதன்மை இல்லையெனில் மற்றொன்று, செயல்பாடு உலகெங்கிலும் உள்ள மென்பொருள் நூலகங்களின் பயன்பாட்டைப் பற்றிய புள்ளிவிவரத் தரவைச் சேகரிப்பதாகும்.

கிரேடில் அப்பாச்சி ஆன்ட் மற்றும் அப்பாச்சி மேவன் ஆகிய கருத்தாக்கங்களில் கட்டமைத்து மேவன் பயன்படுத்தும் எக்ஸ்எம்எல்-அடிப்படையிலான வினைத்திட்ட உள்ளமைப்பிற்கு மாறாக க்ரூவி- & காட்லின்-அடிப்படையிலான டொமைன்-குறிப்பிட்ட மொழியை அறிமுகப்படுத்துகிறது. சார்பு நிர்வாகத்தை வழங்குவதன் மூலம், பணிகளை இயக்கக்கூடிய வரிசையைத் தீர்மானிக்க, கிரேடில் இயக்கப்பட்ட அசைக்ளிக் வரைபடத்தைப் பயன்படுத்துகிறது. கிரேடில் ஜேவிஎம்மில் இயங்குகிறது.

கிரேடில் பெரியதாக வளரக்கூடிய பல்வினைத்திட்ட கட்டமைப்புகளுக்கு வடிவமைக்கப்பட்டது. இது தொடராக அல்லது இணையாக இயங்கக்கூடிய தொடர் கட்டமைப்புப் பணிகளின் அடிப்படையில் செயல்படுகிறது. ஏற்கனவே தேதிக்கேற்ற நிலையில் உள்ள கட்டமைப்பு மரத்தின் பகுதிகளை தீர்மானிப்பதன் மூலம் படிமுறை கட்டமைப்புகள் ஆதரிக்கப்படுகின்றன; அப்பகுதிகளை மட்டுமே சார்ந்திருக்கும் எப்பணியும் மீண்டும் செயல்படுத்தப்பட வேண்டியதில்லை. இது கிரேடில் கட்டமைப்பு பதுக்ககத்தைப் பயன்படுத்தி பகிரப்பட்ட பிணையம் முழுவதும் கட்டமைப்புக் கூறுகள் தேக்ககப்படுத்தலையும் ஆதரிக்கிறது. இது கிரேடில் கட்டமைப்பு வருடல்கள் எனப்படும் இணைய அடிப்படையிலான கட்டமைப்பு காட்சிப்படுத்தலை உற்பத்தி செய்கிறது. செருகுநிரல் துணைமுறைமையுடன் புதிய அம்சங்களுக்கும் நிரலாக்க மொழிகளுக்கும் இந்த மென்பொருள் நீட்டிக்கப்படக்கூடியதாக உள்ளது.

கிரேடில் அப்பாச்சி உரிமம் 2.0  கீழ் திறந்த மூல மென்பொருளாக விநியோகிக்கப்படுகிறது, மற்றும் 2008 இல் முதலில் வெளியிடப்பட்டது.

வரலாறு
------

2016 ஆம் ஆண்டு வரை, ஆரம்ப செருகுநிரல்கள் ஜாவா, க்ரூவி மற்றும் ஸ்கலா உருவாக்கம் மற்றும் பரவலமர்த்தத்தில் முதன்மையாக கவனம் செலுத்தியதாக இருந்தன.

### முதன்மை பதிப்புகள்

| பதிப்பு | தேதி |
| --- | --- |
| 0.1 | 21 ஏப்ரல் 2008  |
| 1.0 | 12 சூன் 2012  |
| 2.0 | 1 சூலை 2014 |
| 3.0 | 15 ஆகத்து 2016 |
| 4.0 | 14 சூன் 2017 |
| 5.0 | 26 நவம்பர் 2018 |
| 6.0 | 8 நவம்பர் 2019 |
| 7.0 | 9 ஏப்ரல் 2021 |

கேற்கோள்கள்
-----------

1. ↑  "Release 8.7".
2. ↑  "Gradle User Manual". *docs.gradle.org*. பார்க்கப்பட்ட நாள் 2020-11-14.
3. ↑  "Getting Started With Gradle". *Petri Kainulainen*. பார்க்கப்பட்ட நாள் 26 March 2016.
4. ↑  "What is Gradle?".
5. ↑  "Our Story". *Gradle Enterprise* (in அமெரிக்க ஆங்கிலம்). பார்க்கப்பட்ட நாள் 2021-10-15.
6. ↑  "Getting Started · Building Java Projects with Gradle". பார்க்கப்பட்ட நாள் 26 March 2016.
7. ↑  "Index of /gradle". 2008-05-12. Archived from the original on 12 May 2008. பார்க்கப்பட்ட நாள் 2021-10-15.
8. ↑  "Gradle | Releases". *Gradle* (in அமெரிக்க ஆங்கிலம்). பார்க்கப்பட்ட நாள் 2021-10-15.

வெளிப்புற இணைப்புகள்
--------------------

* அதிகாரப்பூர்வ கிரேடில் எண்டர்பிரைஸ் இணையதளம்
* கிரேடில் தோற்றுனர் ஹான்ஸ் டாக்டர் மற்றும் அலெக்சான்டர் கார்கென்டா உடன் யூடியூபில் Breaking Open: Gradle – An interview about Gradle and Gradleware, its history, motivation and challenges
**சையாத்தியா கிளாபரா** (*Cyathea glabra*) மரப்பெரணி வகையைச் சார்ந்தது. இது போர்னியோ, மேற்கு ஜாவா, சுமத்திரா மற்றும் மலாய் தீபகற்பப் பகுதிகளைத் தாயகமாகக் கொண்டது.

ஈரப்பதம் நிறைந்த காட்டுப்பகுதிகளில் ஆயிரத்து ஐநூறு மீட்டர் உயரம் வரை வளரக்கூடியது. இதன் தண்டுப்பகுதியானது நேராகவும், 2மீ முதல் 4மீ வரை உயரமுடையதாகவும் காணப்படுகிறது. இப்பெரணியின் இலைகளானது, இரட்டை மற்றும் மூன்று அடுக்கைக் கொண்டதாகவும் 1 முதல் 2 மீ நீளம் கொண்டதாகவும் உள்ளது. தனித்துவமாக அடி இலைகள் வடிவத்தில் குறிப்பிடத்தக்க அளவு குறுக்கமடைந்து காணப்படுகிறது. இலைக்காம்புப் பகுதி கருநிறத்திலும், அடிப்பகுதியில் செதில்கள் கொண்டதாகவும் அமைந்துள்ளது. செதில்கள் அடர் நிறத்தைக் கொண்டு, பளபளப்பாகவும், வெளுத்த ஓரங்களையும், நொறுங்கக்கூடிய விளிம்புகளையும் கொண்டதாக உள்ளன. சோரையானது ஒன்று முதல் மூன்று வரையிலான தொகுதிகளாக வளமான சிற்றிலை நரம்புகளில் உருவாக்கப்படுகின்றன. சோரைகள் உறைகளைப் பெற்றிருக்கவில்லை.

சையத்தியா கிளாபரா சையாத்தியா சைசாண்டியா, சையாத்தியா போடோபில்லா சையாத்தியா சப்டியுபியா ஆகிய பெரணி வகைகளுக்கிடையேயான தொடா்பினைத் தொிந்து கொள்ள மேலும் ஆராய்ச்சிகள் தொடரப்பட வேண்டும் என்று தாவரவியலாளர்கள் லார்ஜ் மற்றும் பிராக்கின்சு (2004) தெரிவிக்கின்றனர்.

மேற்கோள்கள்
-----------

* Braggins, John E. & Large, Mark F. 2004. *Tree Ferns*. Timber Press, Inc. pp. 136–137. ISBN 0-88192-630-2
* The International Plant Names Index: *Cyathea glabra*